b'\n_START_ARTICLE_\nKad kredit\n_START_SECTION_\nSpesifikasi teknikal\n_START_PARAGRAPH_\nKebanyakan kad kredit berukuran 85.60 mm x 53.98 mm (3.370 in x 2.125 in) serta berbucu bulat dengan jejari seluas 2.88\xe2\x80\x933.48 mm, menepati piawai ISO/IEC 7810 ID-1\xc2\xa0serta saiz yang sama seperti kad ATM dan\xc2\xa0kad pembayaran\xc2\xa0yang lain\xc2\xa0seperti kad debit._NEWLINE_Kad-kad mempunyai nombor kad bank yang dicetak atau timbul\xc2\xa0mematuhi piawai penomboran\xc2\xa0ISO/IEC 7812. Urutan\xc2\xa0nombor awal kad ini dipanggil Nombor Pengenalan Bank, bertujuan menentukan bank yang mewakilkan nombor kad kredit yang dimiliki. Enam digit pertama ini merupakan ciri dalam kad MasterCard dan Visa. Sembilan angka yang berikutan merupakan angka akaun individu, manakala angka yang terakhir pula adalah kod pemeriksa pengesahan._NEWLINE_Kedua-dua spesifikasi piawai ini dikekalkan dan dikembangkan oleh ISO/IEC JTC 1/SC 17/WG 1. Kad kredit mempunyai jalur magnetik\xc2\xa0yang menepati ISO/IEC 7813. Kebanyakan kad kredit moden mempunyai cip komputer\xc2\xa0yang terbenam\xc2\xa0sebagai ciri keselamatan._NEWLINE_Kad kredit juga memaparkan isu dan tarikh-tarikh pengeluaran dan tamat tempoh (ditarikhkan kepada bulan yang terdekat), serta juga kod tambahan seperti nombor pengeluaran dan kod keselamatan. Tidak semua kad kredit mempunyai set kod tambahan yang sama mahupun menggunakan bilangan angka yang sama.\n_START_SECTION_\nKegunaan\n_START_PARAGRAPH_\nSyarikat pengeluar kad kredit, misalnya bank atau kesatuan kredit, masuk ke dalam perjanjian dengan pedagang dengan tujuan penerimaan kad kredit. Saudagar sering mengiklankan kemudahan mereka penerimaan kad kredit dengan sama ada melalui\xc2\xa0papan tanda dalam kedai atau dokumen syarikat (contohnya, menu restoran mungkin menunjukkan penerimaan kad kredit). Saudagar mungkin juga akan memberikan pernyataan ini secara lisan, misalnya "Kami menerima (jenama X, Y, dan Z)" atau "Kami tidak menerima kad kredit"._NEWLINE_Pengeluar kad mengeluarkan kad kredit untuk pelanggan pada masa atau setelah akaun pemegang diluluskan oleh pembekal kredit yang tidak semestinya badan yang sama dengan pengeluar kad. Pembawa boleh menggunakannya untuk membuat pembelian kepada saudagar yang menerima kad itu. Apabila pembelian yang dibuat, pemegang kad setuju untuk membayar pengeluar kad. Pemegang kad menunjukkan persetujuan atas pembayaran ini dengan menandatangani\xc2\xa0resit\xc2\xa0yang tercatat\xc2\xa0butiran kad serta jumlah wang yang akan dibayar atau dengan memasukkan nombor pengenalan peribadi\xc2\xa0(personal identification number, PIN). Kebanyakan saudagar kini juga menerima kebenaran secara lisan melalui telefon dan kebenaran sevara elektronik menggunakan Internet, di mana ia dikenali sebagai transaksi tanpa kehadiran kad\xc2\xa0(card not present transaction, CNP).'